मनाङ्गेले बालक चुनाव चिन्ह पाएका छन् । ५० वर्षीय मनाङ्गेका बाजे मनाङ गाउँका मुखिया थिए । उनका बुवा बर्मा र कलकत्तामा राम्रो आम्दानी गर्ने व्यापारी थिए, तर दानमा रुचि राख्ने आफ्ना बुबाले सन्तानका लागि केही पनि नछाडेको मनाङ्गे बताउँछन् । बुवाको त्यही दानी विरासतले अहिले आफूलाई राजनीतिमा आउन सहज बनाएको उनको दाबी छ । साप्ताहिकले वार्ता गर्दा उनी चुनावी प्रचार–प्रसारका क्रममा माथिल्लो मनाङमा पर्ने भ्राजामा मतदातासँग ब्यस्त थिए । हिमाली जिल्ला मनाङको उक्लिँदो चिसोबीच चुनावी गर्मीमा रमाइरहेका मनाङ्गेसँग साप्ताहिकका जनक तिमिल्सिना र भीषा काफ्लेले गरेको कुराकानी :
